《和沈君与送蟹》
宋代·贾收

彭越孙多伏下风，蝤蛑奴视敢称雄。江湖纵养膏腴紫，鼎镬终烹爪眼红。

嗍称吴儿牙似镀，劈惭湖女手如葱。独怜盘内秋脐实，不比溪边夏壳空。

作者简介：宋湖州乌程人，字耘老。有诗名，喜饮酒，隐居苕溪，其居有水阁名“浮晖”。李常、苏轼于熙宁、元丰间先后知湖、杭，皆与之游，唱酬甚多，轼尝题诗作画于浮晖阁壁间。家素贫，轼每念之，作图以赠。苏轼去，筑“怀苏亭”，诗集名《怀苏集》。